open-index/open-wikipedia-markdown huggingface dataset:
Cor de oscuria

**Cor de oscuria** es un noveleta par la novelor polsce-engles Joseph Conrad, sur un viaja a alta la Rio Congo en la Stato Libre de Congo, en la cor de Africa, par la naror de la nara Charles Marlow. Marlos nara la istoria a sua amis en un barco ancorida en la Rio Thames.

Sentral a la obra de Conrad es la idea de ce on ave diferes peti entre la suposada poplas sivilida e aceles descriveda como savajes, Cor de oscuria leva demandas sur imperalisme e razisme.
Hopi (lingua)

**Hopi** (hopi: hopílavayi) es un de la linguas uto-astecan parlada par la popla Hopi (popla)hopi (un grupo de la tribus de pueblos) de Arizona norde-este en la SUA. La usa de hopi ia diminui tra la sentenio 20. On ia estima ce plu ca 5 mil persones ia pote parla hopi como sua lingua nativa (sirca 75% de la popla), ma sola 40  de los ia es monolingual en hopi. Alga hopis parla sola engles. En 1998, un sonda lingual de 200 hopis ia mostra ce tota hopis vea (60 anios o plu) ia es parlores perfeta de hopi, ma sola 84% de otra adultes (40-59), 50% de adultes joven (20-39), e sola 5% de enfantes (2-19). An si la diminui parente, hopi e navaho es suportada par programas bilingual en la scolas en Arizona, e enfantes aprende la linguas american orijinal como sua lingua prima.

La hopis ia vive a tre "mesas" (planos alta), e la dialetos varia. Hopi pote es divideda entre cuatro dialetos, nomida mesa prima, mesa tre, e *Mishongnovi* e *Shipaulovi* de mesa du. La fonolojia es alga simple, con 20 - 32 consonantes (dependente de dialeto) e ses vocales. Lo permete parolas e silabas de CV e CVC, con poca CC combinas. Asenta es cuasi sempre a la prima vocal, e a vocal du en alga parolas con tre o plu silabas. Du tonos esiste - plana e levante.

Hopi usa sufisas per indica modos en verbos e sujeto/ojeto e singular/duple/plural en nomes. singular/plural es indicada a e nomes e verbos, con alga usa de redupli de silabas. La ordina de parolas es sujeto-verbo, e ajetivos es espresada comun como verbos statal, o sujeto-verbo-ojeto. La lingua ia es studiada per sua asentia de parolas simple per la pasa de tempo e la divide de tempo. Ma lo es clar ce los comprende esta ideas e ave metodos per espresa los.
Galego

La **galegos** es un etnico cual vive en Galisia, en la norde-ueste de la penisola Iberian ma par causa de la migra istorial ance ave multe persones en otra partes de Espania, Europa e America. De un punto de vista antropolojial, diversa studias jenetical mostra sua orijina en Europa sentral, min influeda par la poplas mediteranean ca otra poplas iberian par causa de la isoli istorial de sua abitores.
Catalan

La **catalanes** es un etnico romanica, de ci la loca xef de vive es Catalunia, ma los ance vive en la sude de Frans (Catalunia Norde). Sua lingua xef es catalan.

## Lias esterna
* Wikimedia Commons – fotos de stradas e canales
Txuctxi (lingua)

**Txuctxi** es un de la linguas txuctxi-camtxatcan parlada par la popla txuctxi en la este estrema de Sibir. Lo es parlada par sirca 7,700 persones, sirca dui de la popla. La txuctxis e sua relatas refere a se mesma como *luorawetlat* (ԓыгъоравэтԓьат [ɬəɣʔorawetɬʔat]) cual sinifia "popla real". Txuctxi es de la rusce nom *Чуко́тский*, de la txuctxi  *čavčəv* (чавчыв [tʃawtʃəw]) cual sinifia "un om ci es rica con renos".

En la "Libro Roja", la lingua es en la lista de linguas perilida.

### Fonolojia

Consonantes:
:Plosiva: /p/, /t/, /k/, /q/, /ʔ/
:Africante: /tɕ/
:Fricante: /β/, /ɬ/, /ɣ/
:Nasales: /m/, /n/, /ŋ/
:Prosiminte: /ɻ/, /j/

Vocales: /i/, /u/, /e/, /o/, /a/, /ə/

Vocales longa es scriveda como un asentua supra los.

Txuctxi ave "armonia de vocales", pd la vocales en un parola, incluinte afisas, debe es de la mesma grupo, alta o basa: [i, u, e1] e [e2, o, a]. /ə/ no partisipa en armonia. "e1" e "e2" es la mesma sona, ma es tratada come du sonas diferente en la sistem de armonia.

### Gramatica

Txuctxi es un lingua cual es, per la plu parte, polisintesal e aglutinante, e lo ave un sistem ergativa-asoluta. Lo usa ance la metodo de incorpora (pe combina un nom con un ajetivo) en la estende de vocabula. 

Per nomes, on ave marcas per singular e plural e per sirca nove casos: asoluta, ergativa, strumental, locativa, ablativa, alativa, dirije, asosiante, e indicante. Nomes es clasida en tre grupos: nonumanas, umanas respetada e nomes propre, e umanas jeneral. La clase prima marca pluralia cuasi nunca; clase du marca pluralia sempre; e en clasi tre la marca plural es elejable.

Verbos ave tre persones, du cuantias, tre modos (declara, comanda, e dependente), du voses (ativa e antipasiva), e ses tempos: presente continuante, presente statal, pasada simple, pasada perfeta, futur perfeta, e futur nonperfeta. Lo es interesante ce la pasada perfeta usa la forma "per es con", simil a la usa de "ave" per la perfeta en multe linguas european.

En la cadena de verbos, e sujeto e ojeto es indicada, e la acorda con person es espresada diferente en verbos transitiva e nontransitiva, e la acorda es espresada con prefisas e sufisas. Cada combina de person, cuantia, tempo, etc, es espreseda en un modo complicada e no sempre coerente. En ajunta a la formas finita, txuctxi ave formas infinitiva, purposiva (supina), alga formas de jerundo, e partisipios presente e pasada, tota de cual pote es usada con verbos aidante per forma plu construis analitica.

La sistem de numeros ia es orijinal fundida sur 20 e continua a 400, ma la sistem de des ia es introduida per numeros plu alta ca 100 par la influe de rusce. La numeros fundal es comun fundida sur ditos, manos, e soma e sutrae.

La ordina de parolas es multe libre, an si SOV es la norma. La posesor presede normal la poseseda, e posposadas es usada en loca de preposadas.
Zucar

**Zucar** es un carboidrato cristal e disolvable, como glucosa o sucrosa, usada per dulsi comedas e bevidas.
Bitnic

]
**Bitnic** es un person joven de un sucultur de la desenios de 1950 e 1960 con influes a musica, poesia e arte.
Azerbaidjani

La popla **azerbaidjani** (Azərbaycanlılar آذربایجانلیلار, Azərbaycan türkləri ترکهای آذربایجانی, türklər ترکها) es un etnica turcica ci abita xef en la area irani de Azerbaidjan e la Republica de Azerbaidjan. Los es la etnica du de grandia entre la popla turcica, pos la turceses de Turcia. Los es, per la plu parte, Muslimes xia e los ave un erita miscada, incluinte elementos turcica, irani, e caucasian. Los es la etnica la plu grande en Azerbadjan, e la etnica du en grandia en Iran, en cual la cuantia la plu grande de azerbaijanis en la mundo abita, segueda par Azerbaidjan.

En multe modos, azerbaijanis es eurasian e bicultural. La azerbaidjanis norde ia asorbe la influes de Rusia e Europa este. La azerbaidjanis sude ia resta en la tradisiones turcica e irani. La cultur moderne azerbaidjani inclui atenis sinifiante en leteratur, arte, musica, e filma.

La sosia de Azerbaidjan es cuasi moderne, spesial en la sites como Bacu. Femes pote vote de 1917, e partisipa a un grado en la politica de la nasion. Los no usa la vela. Ma la femes azerbaidjani en Iran ave la mesma restrinjes como la otra iranis, su un governa controlada par la aiatolas.
Dalmatian (lingua)

**Dalmatian** ia es un lingua romanica estinguida, parlada en la rejion Dalmatia de Corvatsca moderne, e tan sude como Montenegro. La nom refere a un tribu de ilirianes, la dalmatae. La Republica Roman ia deveni la renores de la teritorio entre 229 e 155 aec. Mercatores e autorias de Roma ia importa sua lingua, e ultima la abitores ia abandona sua linguas (varias de ilirian) per latina comun.

Cuasi cada site ia developa sue dialeto propre, ma la plu de estas ia deveni estinguida ante los ia es arcivida. Du dialetos ia deveni la plu comun: Ragusan e Viclasun. Ragusan ia es la dialeto sude, de cual se nom es derivada de Ragusa, la nom romanica per Dubrovnik. Lo ia deveni la lingua ofisial de la Republica de Ragusa, ma lo ia es sustituida par Venetian, e plu tarde par Serbo-Corvatsce. Viclasun ia es la dialeto norde, de cual se nom es de Veglia, la nom italian de Krk, cual ia es nomida Vikla en la dialeto.

### Nomes

Nomes es distinguida par seso e numero:

La articles presede la nom:

La ajetivos segue esta model e acorda con la nom. Ajetivos jeneral presede la nom.

### Pronomes

### Verbos

La presente:

Pasada: ajunta -u- entre la radis e la sufisa personal.

Futur: usa la forma infinitiva (-ar, -ur, -ro) e ajunta la sufisas personal per la futur (-e, -e, -e, -me, -te, -e).

Pasiva: usa la verbo aidante *joi* o *jai* e la partisipio pasiva (-ait, -oit, -uat).
Aromanian (lingua)

**Aromanian** (*limba armãneascã* o simil), ance conoseda como macedo-romanian o *valah*, es un lingua romanica este, simil a megleromanian parlada en Europa sude-este. Alga linguistes vide lo como un dialeto de romanian. Aromanian comparti multe cualias con romanian moderne, incluinte un morfolojia, sintatica, e un vocabula grande eritada de latina.

Un fonte importante de nonsimilia es sua linguas adstrato (pd influes esterna): Romanian ia es influeda multe par la linguas slavica; Aromanian ia es influeda plu par elinica (lingua), con cual lo ia es en contata prosima tra sua istoria. Ance, aromanian usa parolas elinica per crea parolas nova, cuando romanian usa franses (lingua) per la plu de sua parolas nova.

Un orijina posible de aromanian es como, en la mesma modo ce romanian es crededa desendeda de la latina parlada par la dacianes e colonistes roman en la area de Romania moderne, aromania ia desende de la latina parlada par la tracianes e ilirianes cual ia abita la balcanes sude (pd Epiro, Macedonia, e Tracia).

Aromania ave diferes de romanian en sua fonolojia, posible de la influe de elinica. Per esemplo, aromanian ave alga consonantes espirante cual no esiste en romanian, como  /θ, ð, x, ɣ/.

La morfolojia e sintatica es multe simil a los de otra linguas romanica:
*Lo ave singular e plural;
*Lo permete la cade de sujeto;
*La verbos ave multe conjugas, incluinte tempos presente, pasada, futur, perfeta, e pluperfeta, un modo de comanda, voses ativa e pasiva, un jerundio, e un partisipio pasada. 

Aromanian ave ance alga esetas de la linguas romanica, de cual algas es compartida con romanian:
*La article defininte es un clitica sufisada a la fini de nomes;
*La articles defininte e nondefininte pote es infletada;
*Nomes ave du casos, direta e nondireta (nominativa/acusativa e jenetiva/dativa); 
*Nomes es clasida en tre sesos - mas, fema, e neutra.
*Infinitivas no esiste (un difere de romanian).
Eusebio de Cesarea

**Eusebio de Cesarea** (elinica: Εὐσέβιος τῆς Καισαρείας, *Eusébios tés Kaisareías*) ia es un istoriste de cristianisme e polemiciste cristian. El ia deveni bispo de Cesarea Maritima en 314 ec. Junta a Panfilo, el ia es un erudita de la canon biblial e es viveda como un cristian multe educada de sua tempo. El ia scrive *Mostras de la Evanjelio*, *Preparas para la Evanjelio* e *Sur nonegalias entre la Evanjelios*, studias de la testo biblial. Como "Padre de la Istoria de la Eglesa" (no confusa con la titulo de "Padre de la Eglesa"), el ia produi la *Istoria eglesal*, *Sur la vive de Panfilo*, la *Nara* e *Sur la martires*.
Buma grande

La teoria de la **Buma grande** es la model cosmolojial la plu asetada per la universo de la periodos la plu temprana conoseda tra sua evolui intera seguente. La model descrive como la universo ia grandi de un state de multe alta densia e temperatur, e ofre un esplica completa per un estende larga de fenomenos, incluinte la abunda de elementos de lus, la fondo de microonda cosmolojial, la strutur en la proportio grande, e la lege de Hubble. Si la leges de fisica conoseda ta es estrapolada a un situa de densia la plu grande, la resulta es un singularia cual es tipal asosiada con la Buma grande.

Fisicistes no ia deside esce esta indica ce la universo ia comensa de un singularia, o ce la sabe corente no sufisi per descrive la universo ancora. Mesuras de la rapidia de crese de la universo indica ce la Buma grande ia aveni sirca 13.8 bilion anios a ante, cual es donce regardada como la eda de la universo. Pos la crese comensante, la universo ia fria sufisinte per permete la forma de particulas suatomal, e plu tarda, atomes simple. Nubes jigante de esta elementos primeval plu tarda ia fusa par gravita como areolas de materia oscur, ultima forminte la stelas e galasias vidable oji. 

Pos ce George Lemaitre ia nota prima en 1927 ce la universo cresente pote es trasada a retro en tempo a un punto singular de orijina, siensistes ia construi sur sua idea de crese universal. La comunia siensal ia es divideda entre la suportores de du teorias diferente, la Buma grande e la teoria de State stable, ma un estende larga de suporta empirical ia favore forte la Buma grande, cual es aora asetada cuasi universal. En 1929, de la analise de desloca roja, Edwin Hubble ia conclui ce la galasias vaga de lunlotra; esta oserva es coerente con la ipotese de un universo cresente.

En 1964, la fondo de microonda cosmolojial ia es descovreda, cual ia es suporta esensal per la model de la Buma grande, car la teoria ia predise la esiste de un fondo de radia tra la universo de ante ce lo ia es descovreda. Plu resente, mesuras de la desloca roja de supranovas ia indica ce la crese de la universo es aselerante, un oserva atribuida a la esiste de enerjia oscur. La leges fisical conoseda pote es usada per calcula la cualias de la universo en detalia a retro en tempo a un state comensante de densia e temperatur estrema.
Mercatos emerjinte

Un **mercato emerjinte** es un pais cual ave alga cualias de un mercato developada, ma no reuni la normas per es un mercato developada.
Nebulosa

Un **nebulosa** (latina per "nebla" o "nube") es un nube interstelal de polvo, idrojen, elio, e otra gases ionida. Orijinal, nebulosa ia es un nom per cualce ojeto rarida en astronomia, incluinte galasias estra la Via Letin. La Galasia Andromeda, per esemplo, ia es refereda como la Nebulosa Andromeda, e galasias spiral ia es nomida nebulosas spiral, ante la natur vera de galasias ia es confirmada en a sentenio 20 temprana par Vesto Slipher, Edwin Hubble, e otras.

La plu de nebulosas es multe grande, e algas es sentos de anios de lus en diametre. Un nebulosa cual es apena vidable a la oio umana de Tera, ta apare plu grande, ma no plu briliante, videda de prosima. La Nebulosa Orion, la nebulosa la plu briliante en la sielo cual ocupa un rejion du veses la diametre de la Luna plen, pote es videda par la oio, ma no ia es notada par astronomistes de edas pasada. An si nebulosas es plu densa ca la spasio cual ensirca los, la plu es multe min densa ca cualce vacua creada sur Tera. Un nebulosa la grandia de Tera ta ave un masa intera de sola alga cilogrames. Multe nebulosas es vidable resultante de fluorese causada par stelas calda incluida en la nebulosa. Otras es tan rarida ce los pote sola es detetada par usa cameras con esposas longa e filtros spesial. Alga nebulosa es variante luminada par stelas variante "T Tauri". Nebulosas es comun rejiones en cual stelas es formida, como la Colonas de Crea en la Nebulosa Agila. En esta rejiones, la formas de gas, polvo, e otra materias fusa con lunlotra per formi rejiones plu densa, cual atrae an plu materia, e ultima va deveni sufisinte densa per formi stelas. La resta de la materia es alora usada per formi planetas e otra ojetos de un sistem de stela.
Catecisme de la Eglesa Catolica

La **Catecisme de la Eglesa Catolica** (latina: *Catechismus Catholicae Ecclesiae*) es un catecisme promoveda par la Eglesa Catolica par la Pape Joan Paul 2 en 1992. Lo resoma, en forma de un libro, la crede de la catolicas.

Un catecisme es, seguente la Disionario de Elefen, un "resoma de la prinsipes de cristianisme, con forma de demandas e respondes, usada per instrui".

Lo es organizada en cuatro partes xef:
* La profesa de fida (la Crede de la Apostoles)
* La Selebra de la Misterio Cristian (la Liturjia Santa, e spesial la rituos santa
* Vive en Cristo (incluinte la Decalogo)
* Preas cristian (incluinte la Nosa Padre)
Via Letin

La **Via Letin** es la galasia cual conteni nosa sistem de Sol. La ajetivo "letin" espresa la aspeta cuando videda de Tera - un banda de lus formida par stelas cual no pote es distinguida par la oio nuda. La espresa es es un tradui de la latina *via lactea*, de la elinica *γαλαξίας κύκλος* (*galaxías kýklos*, "sirculo letin"). Lo pare como un banda car sua strutur formida como un disco es videda de en se mesma. Galileo Galilei es la siensiste ci ia es prima capas de vide stelas individual con sua telescopio en 1610. Asta la desenio 1920, la plu de astronomistes ia crede ce la Via Letin contenida tota la stelas en la universo. Seguente la "debate grande" de 1920 entre la astronomistes Harlow Shapley e Heber Curtis, oservas par Edwin Hubble ia demostra ce la Via Letin es sola un de multe galasias.

La Via Letin es un galasia spiral con brasos, con un diametre entre 100 mil e 180 mil anios de lus. Lo es estimada como conteni entre 100 e 400 bilion stelas. On ave probable a min 100 bilion planetas en la Via Letin. La sistem de Sol es en la disco, sirca 26 mil anios de lus de la sentro galasial, a la borda interna de la braso Orion, un de la consentras spiral de gas e polvo. La stelas en la parte la plu interna de 10 mil anios de lus formi un bulto e brasos cual radia de la bulto. La sentro galasial es un fonte de ondas radio nomida Sajitario A*, probable un buco negra supramasosa.

Stelas e gases a distantias variosa de la sentro galasiales orbita a sirca 220 cilometres per secondo. La rapidia de la jira constante contradise la leges de dinamica de Kepler, e sujesta ce la plu de la masa de la Via Letin no emete o asorbe radia eletromagnetica. Esta masa ia es nomida "materia oscura". La periodo de jira es sirca 240 milion anios a la loca de la Sol. La Via Letin intera move a un rapidia de sirca 600 cilometres per secondo relatante a un strutur de refere estragalasial. La stelas la plu vea en la Via Letin es cuasi tan vea como la universo se mesma, e donce ia formi probable un tempo corta pos a edas oscur de la Buma grande.

La Via Letin ave alga galasias satelitin e es un parte de la grupo local de galasias, cual formi un arte de la supragrupo Virgo, cual es se mesma un parte de la supragrupo Laniakea.
Buco negra

Un **buco negra** es un rejion de spasio-tempo cual esibi un efeto de gravita forte afin no cosa - no an particulas e radia eletromagnetal - pote evade de lo. La teoria de relativia predise ce un masa sufisinte densa pote desformi spasio-tempo e crea un buco negra. La borda de la rejion de cual no evade es posible es nomida la orizon de aveni. An si lo ave un efeto enorme sur la destina de un ojeto cual crusi lo, cualias local no es oservada. En multe modos, un buco negra ata como un corpo negra perfeta cual no refleta cualce lus. Plu, la teoria de campo cuantal de spasio-tempo curva predise ce la orizones de avenis ta emete radia Hawking, con la mesma spetro como un corpo negra de un temperatur en proportio inversa a sua masa. Esta temperatur es bilionis de celvines per bucos negra con la masa de stelas]], e donce no es oservable.

Un buco negra con la masa de stelas es espetada como formi cuando stelas masosa colasa a la fini de sua sicle de vive. Pos cuando un buco negra es formida, lo pote continua crese par asorbe masa de sua ambiente. Par asorbe otra stelas e fusa con otra bucos negra, bucos negra supramasosa de miliones de masas de stelas pote formi. Jeneral, astronomistes acorda ce la bucos negra supramasosa esiste a la sentros de la plu de galasias.

An si sua interna no es vidable, la presentia de un buco negra pote es deduida de sua interata con otra materia e con radia eletromagnetal como lus vidable. Materia cual cade sur un buco negra pote formi un disco de acrete esterna caldida par frica, forminte alga de la ojetos la plu briliante en la universo. Si on ave otra stelas orbitante un buco negra, sua orbitas pote es usada per determina la masa e loca de la buco negra.
Plantas medisinal

**Plantas medisinal** o **erbas medisinal**, ia es descovreda e usada en praticas de medisin tradisional de la preistoria.

## Vide ance
* *[[De Materia Medica]]*
Tecnicas de survive

**Tecnicas de survive** es la tecnicas cual un person ta usa per susta vive en cualce tipo de ambiente natural o construida.
La prinsipe de xoca

**La prinsipe de xoca: La asende de la capitalisme de desastre** (engles: *The shock doctrine*)  es un libro scriveda par la autor e ativiste sosial Naomi Klein. En la libro, el razona ce la politica de mercato libre neolibraliste (como defendeda par la economiste Milton Firedman) ia asende en alga paises developada par causa de un stratejia intendeda de "terapia de xoca".

La "xoca" es la esplota de crises nasional per forsa politicas contoversosa en cuando la sitadanes es tro distraeda emosial e fisical par desastres o cambiones per resiste efetosa. La libro sujeste ce alga avenis creada par umanas, como la Gera iraci, ia es embarcada per forsa tal politicas nonpopular a pos.
Linguas construida (lista)

**[[Lingua aidante internasional|Linguas aidante internasional]]:**

**[[Lingua aidante zonal|Linguas aidante zonal]]:**

**[[Lingua esperimental|Linguas esperimental]]:**

**[[Lingua naral|Linguas naral]]:**

**Otras:**
Economia de lingua

La **economia de lingua** es un campo emerjinte de studia consernante un varia de temas como la efeto de capasias linguas en la revenu e la comersia, e la custas e beneficas de maneja de linguas, conserva de linguas minor, etc. Lo es pertinente per analisa la politica linguas.

* François Grin, L'enseignement des langues étrangères comme politique publique
*Gabrielle Hogan-Brun, *[http://www.bloomsbury.com/uk/linguanomics-9781474238311/ Linguanomics]*, Bloombury Academic, 2017.
*Gazzola, Michele & Wickström, Bengt-Arne (2016): The Economics of Language Policy. Cambridge: MIT Press.
*(it) Gazzola, Michele 2016. ''Il valore economico delle lingue '' - Lingua, Politica, Cultura. Serta Gratulatoria in Honorem Renato Corsetti''. New York, Mundial''
Cultur ueste

La **cultur ueste**, ance nomida **sivilia ueste**, **mundo ueste**, **sosia ueste** e **sivilia european**, es un terma usada per refere a la erita de normas sosial, valuas etica, costumes tradisional, sistemes de credes, sistemes political e fabricadas spesifada cual ave alga orijina o asosia con Europa. La terma ance aplica ultra Europa a paises e cultures de cual la istoria es forte liada a Europa par migra, coloni o influe. Pe, la cultur ueste inclui paises en America e Oseania, de ci la lingua e majoria etnical es european. La developa de la cultur ueste es multe influeda par cristianisme.

## Vide ance
* Canon ueste
Esperantido

Un esperantido es un lingua construida derivada de esperanto. Lo ia refere orijinal a la lingua aora conoseda como ido. La parola "esperantido" es derivada de "esperanto" plu la sufisas "-id-o", cual sinifia un enfante de algun. Un cuantia de esperantidos ia es creada per atenta solve alga nonperfetas o debiles persepida en la orijinal o en otra esperantidos, con la desira de boni sua vocabulo, gramatica, pronunsia, e ortografia. Otras ia es creada como juas lingual o per ajunta varia a la leteratur de esperanto.

Esemplos de esperantidos inclui la seguente:
*Mundolinco - 1888, par Braakman
*Esperanto reformida - 1894, par Zamenhof se mesma
*Ido - 1907, cual deveni multe popular
*Adjuvilo - 1908, un reforma de ido
*Antido - 1907, un reforma de ido par Saussure
*Universal - 1923–1928
*Esperanto 2 - 1937, ance par Saussure
*Arcaicam Esperantom - 1969, par Manuel Halvelik
*Popido - 1973, par Manuel Halvelik
*Gavaro - par Manuel Halvelik
*Esperanto de DLT - 1983, intendeda per tradui par computador
*Romániço - 1991, un varia panromanica
*Esperanto sen Fleksio - 1996, par Richard Harrison
*Poliespo - 1993, un esperanto con influes forte de Tsalagi
*Esperant’ - 1998, con cambias morfolojial
Esperanto de DLT

**Esperanto DLT** ("Distributed Language Translation", pd tradui distribuida de linguas) ia es un atenta per developa un sistem per tradui par comutador per des-du linguas european, cual funsiona entre 1985 e 1990. Lo usa un varia de esperanto como un lingua media: Lingua un ta es traduida a esta lingua media, e la lingua media es traduida a lingua du. La resultas ia es min ca la esperada, car lo no pote distingui entre sinifias de la mesma parola en contestos diferente.
Efatese

**Efatese** es un lingua construida de la Isola Efate en Vanuatu. Lo es un misca de la ses linguas parlada a Efate, cual pote es clasida como efate norde e efate sude. La linguas es relatada, ma no fasil intercomprendeda. Cuando misiones ia comensa a Porto Havannah, la lingua ia es construida par Daniel MacDonald en la sentenio 19 tarde, per evanjelisme e scrives santa, afin los no mostra la valua de un lingua de la isola plu ca la otras.

## Bibliografia
Hammarström, Harald; Forkel, Robert; Haspelmath, Martin, eds. (2017). "Efatese". Glottolog 3.0. Jena, Germany: Max Planck Institute for the Science of Human History.

Robert Henry Codrington (1885) "Fate, Sandwich Islands", in The Melanesian Languages, 471–476. Oxford: Clarendon Press.

Daniel MacDonald (1889) "Grammar of the Efatese language", in Daniel MacDonald (ed.), Three New Hebrides Languages (Efatese, Eromangan, Santo), 1–58. Melbourne: Edgerton and Moore.
Saga de Njál

La **saga de Njál** o **Saga de la arde de Njál** es un saga islansce de la sentenio 13 cual descrive la avenis entre 960 e 1020. La carateres xef es la amis de Njáll Þorgeirsson, un avocato e saja, e Gunnar Hámundarson, un geror forte. La sposi de Gunnar ia provoca un disputa cual ia causa la mori de multe carateres sur varia desenios incluinte la mata par foco de Njáll. La saga conserna la prosede de la disputas sangual en la Comunia Islansce, mostrante como la esijes de onora pote gida de peti disputas a un versa de sangue destruinte.
Parla de la rios de sangue

En 20 april 1968, la membro de la parlamento brites Enoch Powell ia dirije a un reuni de la Sentro Political Conservaliste en Birmingham, Rena Unida. Sua parla ia critica la migra masosa, spesial la migra de la Comunia a Rena Unida e la proposada projeta legal sur relatas razal. Lo ia deveni conoseda como la **Parla de la rios de sangue** (*"Rivers of blood" speech*) an si Powell ia refere a lo como "la parla de Birmingham".

La espresa "rios de sangue" no ia apare en la parla ma es un refere a la linia de la Eneida de Vergilio cual el ia sita: "A cuando me vide a fronte, me es plenida con preteme; como la roman, me pare vide la rio Tiber spumante con multe sangue".

La parla ia causa un tempesta political, fante Powell un de la politicistes plu dividente de la pais, e gidante a un desemplea controversa de la Consilio Ombral par la gidor de la Partito Conservaliste Edward Heath. Seguente multe naras, la popularia de la punto de vista de Powell sur migra ta ave un rol desidente en la vinse surprendente de la conservalistes en la vota jeneral de 1970, e el ia deveni un de la rebelas plu persistente contra la governa de Heath.
Joseph Goebbels

**Paul Joseph Goebbels** (Rheydt, 29 otobre 1897 - Berlin 1 maio 1945) ia es un politiciste deutx, Ministro de la Reich per la Lumina Publica e Propaganda entre 1933 e 1945.

## Vide ance
* Lingua tertii imperii

## Lia esterna
* Parla ultima par Joseph Goebbels en lingua franca nova
La menti grande

La **menti grande** (deutx: *große Lüge*) es un tecnica de propaganda. La espresa ia es creada par Adolf Hitler, cuando el dita sua libro *[[Mein Kampf]]* (1925), sur la usa de un menti tan enorme ce nun ta crede ce algun "ta pote ave la noncortesia per contorse la veria tan malfamosa." Hitler ia crede ce la tecnica ia es usada par la iudi per culpa la defeta de Deutxland en la Gera Mundal 1 sur la jeneral deutx Erich Ludendorff, ci ia es un gidor importante en la move nasionaliste e antisemita en la Republica Weimar.

Plu tarde, Joseph Goebbels introdui un teoria cuasi diferente. El ia scrive esta paragraf en un article de 12 janero 1941, 16 anios pos la usa prima de la espresa. La article *Aus Churchills Lügenfabrik* ("de la fabriceria de mentis de Churchill") ia es publicada en *Die Zeit ohne Beispiel*:

La espresa ia es ance usada en un reporta preparada en la gera par la Ofisia de Servi Stratejial de la SUA en descrivente la profil psicolojial de Hitler:

La menti grande continua es usada par multe moves radical, comuniste, neonazi, raziste, relijioniste, nasionaliste, etc. Lo es ance usada en comersia e mercatisme.
Duple-parla

**Duple-parla** es parla cual intende oscura, desembla, contorse, o reversa la sinifia de parolas. Lo pote es composada de parolas evitante (pe "reduis" per desempleas, "servi la blanco" per bombi, etc), en cual caso lo es intendeda per fa asetable la veria nonasetable. En tal casos duple-parla desembla la natur de la veria.

Duple-parla es asosiada la plu con parla political. La espresa orijina en la libro *[[1984]]*, par George Orwell. An si la espresa esata no es usada, lo es un relata prosima de du consetas sentral de la libro: "duple-pensa" (*doublethink*) e "parla-nova" (*Newspeak*)

En sua esajo "Politica e la lingua engles" (*Politics and the English Language*), Orwell oserva ce la parla political servi per contorse e desembla la veria. Sua descrive de parla political es multe simil a la defini moderne:
Grupo-pensa

*Grupo-pensa* nesesa ce individuas evita leva casos controversial o solves alternativa, e on ave un perde de creosia individua e pensa autonom e unica. La dinamicas malfunsional de la grupo produi un delude de nonvinsablia (un sertia inflada ce lo ia deside coreta). Donce, la grupo supravalua sua propre capasias en desides e suvalua la capasias de sua oposantes. Plu, grupo-pensa pote produi atas desumaninte contra un grupo esterna.

La plu de la rexerca prima sur grupo-pensa ia es par Irving Janis, un psicolojiste rexercante de Universia de Yale. Janis ia publica un libro influente en 1972, revisada en 1982. El usada la Baia de Porcos desastre (la invade falida de Cuba en 1961) e la ataca japanes a Pearl Harbor en 1941 como sua du studias de caso xef. Studia plu tarde ia evalua e reformi sua model de grupo-pensa.

La espresa ia es derivada de la libro *[[1984]]*, par George Orwell.

## Referes
* Janis, I. L. (1982). *Groupthink: Psychological Studies of Policy Decisions and Fiascoes*, Boston: Houghton Mifflin.
Nova-parla

En la libro *1984*, par George Orwell, **nova-parla** (*Newspeak*) es la lingua de Oseania, un stato autocrata renada par la "partito", ci ia crea la lingua per ateni la goles ideolojial de "sosialisme engles" (o *Ingsoc*). En la mundo de la libro, nova-parla es un lingua controlada, de gramatica restrinjeda e vocabula limitada, un desinia linguistica intendeda per limita la libria de pensa - identia personal, espresa personal, vole libre - cual menasa la rena e ideolojia de *Big Brother* ("frate grande") e la partito, ci ia crimini consetas libre como *Thought-crime* ("pensa-crimin"), pd contradises de *Ingsoc* ortodox.

En la apendis de la novel, *The Principles of Newspeak* ("La prinsipes de nova-parla"), Orwell espica ce nova-parla segue la plu de gramatica engles, ma es un lingua marcada par un vocabula continuante descresente. Pensa completa es reduida a termas simple con sinifia simple. La contratas de nova-parla, como *Ingsoc*, *Minitrue* ("ministreria de veria"), etc, dervia de la cortis silabal de rusce, cual indica la governa de instituis sosial de la Uni Soviet, como *politburo*, *comintern*, *kokhoz*, e *komsomal*. La intende politica per la futur estendeda de la lingua nova es per tota membros de la partito e  sosia, estra la *Proles* - la clase de laborores de Oseania - per comunica sola en nova-parla, par la anio 205. En la 66 anios de cambia, la usa de *Oldspeak* ("parla vea", pd engles comun) va resta entre conversas en nova-parla.

Nova-parla es ance un lingua construida, con fonolojia, gramatica, e vocabula desiniada, como engles basal ("Basic English"), cual Orwell ia suporta en la Gera Mundal 2, e ia rejeta plu tarde en la esajo "Politica e la lingua engles" (*Politics and the English Language*, 1946), en cual el critica la malusa de engles en sua eda: metafores morinte, pronunsia ostentosa, retorica finjosa, cual produi la parolas sin sinifia de "duple-parla", la produida de razona nonclar.
Aragon

**Aragon** es un comunia autonom de Espania, cual es ocupa la mesma teritorio de la antica Rena de Aragon. Locada en la norde-este de Espania, lo ave tre provinses (de norde a sude): Uesca, Zaragoza e Teruel. Sua capital es Zaragoza. Sua Lege de Autonomia  declara Aragon como un nasionalia istorial de Espania.
Zaragoza

**Zaragoza** es la capital de la provinse Zaragoza e de la comunia autonom de Aragon en Espania. Lo es locada a lado de la Rio Ebro e sua afluentes: la Huerva e la Gallego, aprosima en la sentro de ambos Aragon e la Basin Ebro.
Eletron

Un **eletron** es un particulo suatomal cual no pote es reduida a cualce cosa plu peti, con la simbol e-. Lo ave un carga negativa e pote move a cuasi la rapidia de lus. Eletrones partisipa en interatas gravital, eletromagnetica, e debil (la opera de interata entre particulos suatomal cual causa dejenera radioativa). Eletrica es la move de eletrones en filos metal o otra conduadores.
Cuarc

Un **cuarc** es un particula pico cual composa protones e neutrones. La atom es composada de protones, neutrones, e eletrones. En la pasada, on ia crede ce protones, neutrones, e eletrones ia es particulos fundal, cual no pote es rompeda como cualce cosa plu pico. Pos la inventa de la aselerador de particulos, on ia descovre ce eletrones ia es particulos fundal, ma ce protones e neutrones no es fundal. Los es composada de cuarces, cual es liada par gluones.

On ave ses tipos de cuarces nomida "sabores": asendente, desendente, encanta, strana, alta, e basa. La plu de fisicistes usa la parolas engles (en la mesma ordina): *up, down, charm, strange, top, bottom*. La cuarces asendente, encanta, e alta ave un carga de +2/3, e desendente, strana, e basa ave un carga de -1/3. Cada cuarc ave un anticuarc corespondente. Anticuarces ave un carga oposante a lo de sua cuarces, cual es per dise ce asendente, encanta, e alta cuarces ave un carga de -2/3, e cuarces descendente, strana, e basa ave un carga de +1/3.

Sola cuarces asendente e desendente es trovada en atomes de materia normal. Du cuarces asendente e un descendente composa un proton (2/3 + 2/3 - 1/3 = +1 carga). Du cuarces desendente e un asendente composa un neutron (2/3 - 1/3 - 1/3 = 0 carga). La cuadro otra sabores no es natural trovada sur Tera, ma los pote es creada en aseleradores de particulos. Alga de los pote ance esiste en stelas.
Intervisa de Hendaia

La **intervisa de Hendaia** ia aveni entre Francisco Franco e Adolf Hitler en 23 otobre 1940 en la stasion de ferovia en Hendaia (Frans) sirca la frontera entre Espania e Frans, a cual ia vade Ramón Serrano Súñer de Espania e Joachim von Ribbentrop de Deutxland Nazi.

## Vide ance
* Divide Blu
Petrodolar

La **petrodolar** es un unia ipotesal de mone cual refere a la profita ganiada par un nasion par la esporta de petrolio.
Xoca Nixon

La **xoca Nixon** ia es un series de mesuras economial emprendeda par la presidente de la SUA, Richard Nixon, en 1971, la plu importante de los ia es la cansela uniladal de la cambia internasional direta de la dolar esuan a oro.
La marea cresente de color contra la supremia mundal blanca

**La marea cresente de color contra la supremia mundal blanca** es un libro de jeopolitica e teoria razal par Lothrop Stoddard, en cual la autor predise un colasa de la impero mundal blanca par causa de la crese de popla entre la poplas nonblanca, nasionalisme cresente en las nasiones colonida e la industri de Xina e Japan.

Stoddard ia defende restrinje la migra de nonblancas a nasiones blanca, restrinje la migra asian a Africa e America Latina e dona nondepende lenta a colonias en  Asia sude-ueste e Asia.

Un eujeneticiste notable, Stoddard ia suporta la separa de la "razas prima" de la mundo e ia averti contra la misca de razas.
La declina de la Ueste

**La declina de la Ueste** (deutx: *Der Untergang des Abendlandes*) es un obra en du volumes par Oswald Spengler, la volum un de los ia es publicida en estate de 1918. Spengler ia revisa la volum en 1922 e ia publica la du, sutitulida Perspetivas de Istoria Mundal, en 1923.
La pasa de la raza grande

**La pasa de un raza grande** (engles: *The Passing of the Great Race: Or, The Racial Basis of European History*) o la funda razal de la istoria european es un libro de 1916 par la eujeneticiste, avocato e antropolojiste amator Madison Grant.
Toussaint Louverture

**François-Dominique Toussaint Louverture** (franses: [fʁɑ̃swa dɔminik tusɛ̃ luvɛʁtyʁ] 9 maio 1743 – 7 april 1803), ance conoseda como **Toussaint L'Ouverture** or **Toussaint Bréda**, ia es la gidor plu conoseda de la Revolui aitian. Sua astutia milital e political ia ateni la vinse un de un rebela negra en novembre 1791. El ia prima luta con la espanioles contra la franseses, alora con Frans contra Espania e Britan e, a fini, per Santo Domingo contra la Fran de Napoleon. El ia aida cambia la rebela en un promove revoluiste, cual ia converti Santo Domingo, la colonia de sclavos plu rica de la tempo, en la prima sosia colonial libre cual ia rejeta raza como funda de gradi sosial.
Scaramuxa per Africa

La **Scaramuxa per Africa** ia es la ocupa, divide e coloni de la teritorio african par potias european en la periodo de Imperalisme Nova, entre 1881 e 1914. En 1870, sola la 10 persento de Africa ia es su controla european; en 1914 lo ia aumenta asta la 90 persento de la continente, con sola Itiopia, la stato Darvix (oji Somalia) e Liberia esente ancora nondependente. On ia ave multe motivas incluinte la concista de prestijia nasional, tensas entre potias european, zelo misionor relijiosa e la politica african nativa interna.

La Confere de Berlin de 1884, cual ia regula la coloni e comersia european en Africa, es usual refereda como la punto ultima de la scaramuxa per Africa. La resulta de la compete economial e political entre la imperos european en la cuatri ultima de la sentenio 19 ia es la divide de Africa per evita lutas entre los per Africa. La anios ultima de la sentenio 19 ia vide un cambia de "imperalisme nonformal" (ejemonia) par influe militar e domina economial, a governa direta, realinte la imperalisme colonial.
Construi nasional

**Construi nasional** es la construi de un identia nasional usante la potia de la stato. La construi de un nasion intende la uni de la popla en la stato afin lo resta stable e viable.
Talo (mitolojia)

En mitos elinica, **Talo** (Τάλως) es un automata jigante, fabricada de bronze par Hefesto a la comanda de Zeus, per proteje Europa en Criti de saisi par piratas e invadores. Seguente la mito, Talo ia sirculi la costa de la isola tre veses dial.

En la dialeto de Criti, *talos* es, en elinica, *helios* (la Sol), cual ia es un aspeta de Zeus. An si la consetas de Talo varia multe, on ave un detalia perene: En imajes elinica, Talo es sempre vinseda. El ia es un figur enigmosa per la elinicas se mesma.

Talo es descriveda par la elinicas en du varias. En un varia, Talos es un donada de Hefesto a Mino, forjada con la aida de la Siclopes en la forma de un bove. En un otra varia, Talo es un donada de Zeus a Europa. Un otra varia sujeste ce el ia es la fio de Cre, la personi de Criti. En la nara de la Argo, Talo ia lansa rocas grande a cualce barcon per proteje sua isola. En la ensiclopedia bizantia la *[[Suda]]*, cuando la sardas no ia relasa Talo a Mino, el ia caldi se mesma par salta en un foco, e fisa los en sua abrasa.

Seguente la mitos, Talo ia ave sola un veno, cual core de sua colo a sua talon, cluida par sola un clo bronze. La barcon Argo, transportante Iason e la argonautas, prosimi Criti pos oteninte la lana de oro. Como la gardor de la isola, Talo ia esclui la Argo par lansa rocones a lo. En alga mitos, Talo ia es matada par Medea la sorsoresa par usa drogas o spiritos fema (*[[cere]]s*), cual causa ce Talo ia deveni demente. En sua bambola, el ia desfia la clo e la umor en sua veno ia esflue de el "como plomo fondeda". Un otra nara ia dise ce Medea ia engana Talo afin el ta crede ce el ta deveni nonmortal si el ta estrae la clo.
Sistem de norma de oro

Un **sistem de norma de oro** es un sistem monal en cual la unia economial normal es fundida sur un cuantia fisada de oro. Tre tipos pote es distinguida:

1. Oro es usada direta como moneta (ma otra moneta min valuada es fabricada de otra metales).

2. Oro es mantenida como baras (e no es usada como moneta) ma autorias acorda ce on pote compra baras de oro per un custa fisada de mone.

2. Oro es mantenida como baras, e mone no pote es direta vendeda, ma nasiones acorda ce sua mone ave un valua spesifada de oro.

La plu de nasiones ia abanda la norma de oro como un funda de sua sistemes de mone a alga ora en la sentenio 20, an si multe ancora reteni grande reservas de oro. Un sonda de economistes american ia mostra ce los ia es en acorda ce un reveni a la norma de oro no ta benefia la american comun.
Funsionas trigonometrial

En matematica, la **funsionas trigonometrial** es la funsionas de un angulo. Los relata la angulos de un triangulo con la longia de sua lados. La funsionas trigonometrial es importante en la studia de triangulos e fenomenos periodal modeli, entre multe otra aplicas.
Hiparco

**Hiparco de Nicea** (elinica Ἵππαρχος, s 190 - s 120) ia es un astronomiste, jeografiste e matematiciste elinica. El ia es considerada la padre de trigonometria ma es plu famosa par sua descovre acaso la presede de ecuinotes.
Historia ecclesiastica gentis Anglorum

La **Istoria eglesal de la popla engles** (latina: *Historia ecclesiastica gentis Anglorum*) scriveda par Beda la Onorable en 731 es la istoria de la eglesas cristian en England, e de England jeneral. Sua foca xef es la luta entre la rituo roman ante la fende e la cristianisme celta. Scriveda orijinal en la latina, lo es considerada un de la referes orijinal plu importante de istoria anglosason e ia ave un rol sentral en la developa de la identia nasional engles. On crede ce ia es completida en 731 cuando Beda ia ave sirca 59 anios.
Ci ia scrive la Biblia?

**Ci ia scrive la Biblia?** (engles: *Who Wrote the Bible?*) es un libro de 1987 scriveda par la erudita Richard Elliott Friedman. Lo es un esplica de la ipotese atestante de la composa de la Atesta Vea.
Pape

La **Pape** (latina: *Papa* de elinica πάππας *pappas*) es la bispo de Roma e la xef de la Eglesa Catolica.
Ateneo

**Ateneo de Naucratis** ia es un retoriciste e gramaticiste elinica, ci ia vive a fini de la sentenio 2 e a comensa de la sentenio 3. La suda dise sola ce el ia vive en la tempo de Marco Aurelio, ma la despeta con cual el parla de Comodo, ci ia mori en 192, mostra ce el ia survive la imperor. El ia es contempora de Adranto.

Sua obra xef es La banceta de la eruditas.
Estremaduran (lingua)

La **estremaduran** es un lingua romanica parlada en Estremadura.

## Organizas
On ave un organiza rejional en Estremadura, nomida *OSCEC Estremaúra*, cual atenta defende la lingua; un jornal nomida *Belsana* e un periodico *Iventia*.

## Esemplo

## Lias esterna
* Gramatica
* Ortografia
* Disionario espaniol-estremaduran
* Testos en estremaduran
* La leteratur nova en estremaduran 1 e 2
Gilbert K. Chesterton

**Gilbert Keith Chesterton** ("txesterton") , KC*SG (29 maio 1874 – 14 junio 1936), ia es un scrivor, poesiste, filosofiste, dramiste, jornaliste, retoriciste, teolojiste, biografiste e criticiste de arte e leteratur.
Dotor de la Eglesa

**Dotor de la Eglesa** es la titulo donada par la Eglesa Catolica a la santa a ci reconose como avente un importa privata, spesial en relata con sua contribui a teolojia o crede.
Eglesa Latina

La **Eglesa Latina** (latina: *Ecclesia Latina*) a veses nomida **Eglesa Ueste**, es la eglesa individua *sui iuris* plu grande en comunia plen con la Pape e la resta de la Eglesa Catolica, trasante sua istoria a la dias plu temprana de cristianisme. Empleante la rituos liturjial latina, con 1 255 bilion de membros, la Eglesa Latina es la eglesa orijinal e la plu grande de cristianisme ueste, en contrasta con la eglesa catolica este. Lo ave sua seja en la Vatican, un enclave en Roma, Italia.
Padres peregrina

La **peregrinas** o **padres peregrina** ia es la colonistes european temprana de la Colonia Plymouth en la area de Plymouth (Massachusetts), SUA de aora.
Los ia refere a se mesma como separadistes. La plu de los ia es o metodistes o puritanes. En 1620 los ia viaja de England en un barcon nomida Mayflower ("flor de maia"). Los ia es 102 persones incluinte la ecipores de la barcon. La peregrinas ia abandona ja England plu temprana per vive en Leiden (Nederland) par causa de sua diferes relijial con la Eglesa de England.

Cuando los ia ariva a America, los ia construi casas e ia reseta aida de la popla wampanoag (americanes orijinal), ci ia instrui la peregrinas en la planta de mais e otra plantas nativa a America Norde, e tecnicas de xasa e pexa.
Migra european

La **migra european** pote es definida como la ondas de migras de Europa a otra continentes. La orijina de la diasporas variosa european pote es trasada a la popla cual ia abandonas la nasiones european o la etnicos sin statos en Europa. Entre 1815 e 1932, 60 miliones de persones ia abandona Europa (multe reveninte plu tarda), a "areas de coloni european" en America (spesial en la Statos Unida, Canada, Brasil, Arjentina e Uruguai), Australia, Zeland Nova e Sibir. Esta poplas ia crese multe rapida en sua nova abita nova; multe plu rapida ca la poplas de Africa e Asia. Como resulta, ante la Gera Mundal Prima, un 38% de la popla mundal ia ave asendentes european.
Mundo ueste

La **mundo ueste** refere a la varia nasiones dependente de la contestos, plu frecuente a min parte de Europa e America. Ance conoseda como la Ueste, multe definis es asetada, tota relatadas lunlotra.

Elas e Roma antica es considerada la locas de nase de la sivilia ueste: acel par causa de sua efeto sur filosofia, democratia, siensa e arte, arciteta; esta par causa de sua influe sur lege, atas de gera, governa, republicisme, injenia e relijio. La sivilia ueste es ance fundida sur Catolicisme e varias eglesas protestante, cual ia es influeda par filosofia eliniste, iudiste e cultur roman. Ance, la elinicas antica ia es influeda par la sivilias antica de Asia sude-ueste, incluinte iudisme e cristianisme temprana. Oji, la cultur ueste ia es influeda par la Renase, la Eda de Descovres e la Lumina, e la Revolui Industrial. Tra imperalisme e cristiani par la potias ueste de la sentenio 15 a la 20, plu de la resta de la mundo ia es influeda par la cultur ueste.

La conseta de la parte ueste de la tera ia ave sua radises en la divide entre la Eglesa Catolica Ueste e la Eglesas Ortodox Este.

## Vide ance
* Cultur ueste
* Istoria de la sivilia ueste
* Cultur de Europa
Santeria de la Dios Grande de Samotracia

La **Santeria de la Dios Grande de Samotracia** es un de la santerias relijial panelinica, locada en la isola de Samotracia. Construida direta a este de la murones de la site de Samotracia, lo es an tal autonom, como atesta la envias de ambasadores de la site en la festas.

Lo ia es selebrada en Elas antica par sua relijio misterial, un relijio sumundal conoseda como "misterios de Eleusis". Multe persones ia es inisiadas, incluinte la istoriste Herodoto (un de la poca autores ci ia lasa alga indicas de la misterios), la xef spartan Lisandro, e multe atenianes. La compleso de la templo es notada par Platon e Aristofane.

En la periodo eliniste, pos la asende de Filipo 2 a la trono, el ia forma un santeria nasional macedonsce do la seguentes de Alexandro la grande ia compete per suprapasa la jenerosia de lunlotra. Lo ia resta un loca relijial importante tra la periodo roman. Hadriano ia visita e Varro ia descrive la misterios. La culto ia desapare lenta de la istoria a fini de la Anticia tarda.
Vale de la Templos

La **Vale de la Templos** es un loca arceolojial en Agrigento, Sisilia, Italia sude. Lo es un esemplo eselente de arte e arciteta de Elas Grande, e un de la atraes xef de Sisilia como ance un monumento nasional de Italia.
Templo de la Acorda (Agrigento)

La **Templo de la Acorda** es un templo elinica antica en la Vale de la Templos en Agrigento en la costa sude de Sisilia, Italia. Lo es la templo dorian plu bon conservada en Sisilia e un de la templos elinica plu bon conservada en jeneral, spesial de la ordina dorian.